અમદાવાદમાં યોજાયેલો જાજરમાન ફેશન શો જોયો કે નહીં..?
નવગુજરાત સમય | Publish Date: Aug 8 2018 11:24PM
- ગુજરાતના નામાંકિત રોયલ પરિવારની હાજરીમાં યોજાયો રોયલ ફેશન શો
ગઈ કાલે સિટી જાણે રજવાડામાં ફેરવાઈ ગયું હોય એવો અહેસાસ થયો હતો. કેમ કે, ગુજરાતના અનેક રજવાડી ફેમિલીઝે રોયલ ફેબલ્સ ફેશન શોમાં હાજરી આપી હતી. ગોંડલ, લીમડી, વાંકાનેર, વડોદરા સહિતના અનેક રોયલ ફેમિલીઝે હાજરી આપી હતી. રોયલ ફેમિલીઝને તો આમંત્રિત કરાયા જ હતા, પણ સિટીની ડિગ્નિટરીઝ, સિટીનું ગૌરવ વધારવામાં સહયોગ આપનારી વ્યક્તિઓ તેમજ અમદાવાદની ટ્રેડિશનને જાળવી રાખનારી અમદાવાદની ગૌરવશાળી વ્યક્તિઓને પણ આમંત્રિત કરાયા હતા.
એ દરમિયાન રજવાડી અંદાજનો ફેશન શો પ્રેઝન્ટ કરાયો હતો. રેડ કાર્પેટ પર રોયલ અંદાજમાં સૌની એન્ટ્રી બાદ યોજાયેલા રોયલ ફેશન શોમાં બ્યુટિફુલ હેરિટેજ રોયલ ગાર્મેન્ટસ, ટેક્સટાઇલ અને ઓરિજિનલ રજવાડી જ્વેલરી રેમ્પ પર જોવા મળ્યા હતા. ફેમસ રોયલ ટેક્સટાઇલ અને કોશ્ચ્યૂમ રિવાઇવિસ્ટ ઉમંગ હઠીસિંઘનું બ્યુટિફુલ ઓટમ-વિન્ટર રોયલ કલેક્શન શોકેસ થયું હતું.
હૈદ્રાબાદની કિશનદાસ એન્ડ કંપનીની હેરિટેજ જ્વેલરી જોવા મળી હતી. 65 કોશ્ચ્યૂમ્સની પાંચ સીક્વન્સીસ, જેમાં વેલ્વેટ, ચંદેરી, સિલ્ક અને બીજા રિચ ટેક્સટાઇલ કોશ્ચ્યૂમ રેમ્પ વોક દ્વારા રજૂ થયા. આ બાબતે હઠીસિંઘ કહે છે કે, 'આ નવું કલેક્શન સૌથી પહેલાં અમદાવાદમાં શોકેસ કર્યું છે. એના પછી દિલ્હી, હૈદ્રાબાદ, બેંગ્લૂરુ, ચેન્નઈ અને બીજા ઇન્ટરનેશનલ વેન્યૂ પર એ ટ્રાવેલ કરશે.
હઠીસિંઘે વર્લ્ડના અનેક કન્ટ્રીઝના મ્યુઝિયમ્સમાં તેમનું કલેક્શન શોકેસ કર્યું છે. વધારામાં તેઓ જણાવે છે કે 'ઇન્ડિયાનો વારસો દુનિયા સુધી પહોંચે, આપણી ટ્રેડિશન અને કલ્ચર દેશ-વિદેશમાં પહોંચે અને ફેશનના મીડિયમથી કલ્ચર બિલ્ડ કરીએ છીએ. ઇન્ડિયાએ વિદેશનું માર્કેટ શા માટે જોવાનું છે, દુનિયાના લોકો ઇન્ડિયન માર્કેટ જોવા આવે છે. હું ખાસ મારા ઇન્ડિયન બ્રધર્સ-સિસ્ટર્સ માટે જ ડિઝાઇન કરુ છું.
આ ફેશન શો દ્વારા રજવાડી શાન પાછી લાવી છે. રોયલ ફેબલ્સના ફાઉન્ડર અંશુ ખન્ના, જર્મનીના સ્ટર્નહેગન અને મેસરાટી, હઠીસિંઘ કંપનીના ફાઉન્ડર ઉમંગ હઠીસિંઘ અને હેલ્લો મેગેઝિનના એડિટર રુચિકા મહેતાએ આ મેજિકલ ઇવેન્ટ ક્યુરેટ કરી હતી. વોકલિસ્ટ વિદ્યા શાહે લાઇવ પરફોર્મન્સ આપ્યું હતું.
આજે વસ્ત્રાપુરની હોટેલમાં એક્સ્પોઝિશનનું આયોજન થયુ છે. આ એક્ઝિબિશનમાં રાજવી પરિવાર તેમના રાજવી ગાર્મેન્ટસ, જ્વેલરી એક્ઝિબિટ કરશે. વડોદરાના રાધિકા રાજે ગાયકવાડ આ એક્સ્પોઝિશનને લોન્ચ કરશે.
ચીફ ગેસ્ટ ઉદય મહુરકર, મરાઠા નોબલ અને લીડિંગ ન્યુઝ મેગેઝિનના ડેપ્યુટી એડિટર ઓપનિંગ કરશે. અમદાવાદ ચેપ્ટર ઓફ આંત્રપ્રિન્યોર ઓર્ગેનાઇઝેશન આ ઇવેન્ટ હોસ્ટ કરશે. મલ્લિકા સારાભાઈ એલિફન્ટ પરેડને અનવેલ કરશે. કિશનગઢના પ્રિન્સેસ વૈષ્ણવી કુમારી અને રામપુરના નવાબ કઝીમ અલી રોયલ રેસિપી શેર કરશે.
રોયલ ફેબલ્સ રીગલ ઇન્ડિયાની અમુક આઇકોનિક ડિઝાઇન છે. જેને કન્ટેમ્પરરી ફ્લેવરમાં રોયલ્ટીની કેરમાં રિબોર્ન કરાઈ છે. રીગલ હેરિટેજની લાઇફસ્ટાઇલ અને ક્રાફ્ટને રિપ્રેઝન્ટ કરે છે. 2010માં પહેલું એક્ઝિબિશન થયું હતું. રોયલ ફેબલ્સ ટ્રન્ક કલેક્શન અમેરિકા પણ ટ્રાવેલ કરી આવ્યું છે.